OMMISSIONEN FOR DE EUROPÆISKE FÆLLESSKABER 
K0M(91) 61 endelig udg. 
Bruxelles, den 28 . februar 1991 
Supplerende finansielle foranstaltninger 
til fordel for landene i Mellemøsten og Middelhavsområdet 
som følge af Golfkrigen 
- Meddelelse til Rådet fra Kommissionen -

Supplerende finansielle foranstaltninger 
til fordel for landene i Mellemøsten og Middelhavsområdet 
som følge af Golfkrigen 
- Meddelelse til Rådet fra Kommissionen -
1• indledning 
Golfkrigen har haft alvorlige økonomiske følger for hele Middelhavs­
området og Mellemøsten. Der er tale om lande med ofte skrøbelige 
økonomier, og de fleste opererer med strukturbestemte underskud på 
betalingsbalancen og en tung gældsbyrde. 
Der er - med visse nuancer - generelt tale om voldsomme indtægtstab 
(turisme, eksport, investeringer, indtægter fra arbejdstagere, der er 
emigreret) og omkostningsstigninger (byrder på budgettet i forbindelse 
med emigranternes tilbagevenden, øgede forsikringsudgifter, genopbyg­
ning). 
I forbindelse med det internationale samfunds bestræbelser i august 
1990, har Fællesskabet og medlemsstaterne allerede ydet finansiel 
støtte for 1,5 mia. ECU ti I de lande, der ligger i frontlinjen. Denne 
betalingsbalancestøtte lægger sig til den forstærkede økonomiske 
bistand, som ydes inden for rammerne af den nye Middelhavspolitik, der 
iværksættes fra udgangen af 1991. 
Konflikten har imidlertid fået alvorlige følger for den økonomiske 
situation i to bestemte områder, der kun delvis har adgang til budget­
midlerne inden for rammerne af den nye Middelhavspolitik, og som ikke 
har været omfattet af de undtagelsesforanstaltninger, der hidtil er 
blevet truffet. Det drejer sig om Israel og de besatte områder. 
Rådet gav den 4.2.1991 sin tilslutning til princippet om at yde 
"syrnet ri sk" økonomisk bistand til Israel og de besatte områder med en 
kombination af midler fra EF's budget og den bilaterale støtte fra 
medlemsstaterne. 
2. Vurdering af behovene 
Kommissionen har foretaget en vurdering af de økonomiske konsekvenser 
af Golfkrigen for økonomien i Israel og de besatte områder. Kommis­
sionen har anvendt de objektive oplysninger, der har været til 
rådighed, uafhængige vurderinger udarbejdet af tredjepart (lande eller 
organisationer) samt anmodninger fra de berørte parter. 
Med hensyn til Israel er de vigtigste finansielle konsekvenser af 
Golfkrigen blevet beregnet for en begrænset periode på 4 måneder fra 
fjendtlighedernes begyndelse (midt i Januar 1991), der er ikke taget 
hensyn til militærudgifter, og det antages, at de økonomiske virkninger 
hurtigt vil kunne vendes, når først konflikten er ophørt, da der er 
tale om en udviklet økonomi i et udviklet land. 
De betydeligste økonomiske konsekvenser af konflikten for den israel­
ske økonomi er produktionstab som følge af forstyrrelser i aktivite­
terne i byområderne (især i de første femten dage), tab af indtægter 
fra turisme, ekstraudgifter til civilforsvar og genopbygning, tab af 
indtægter fra eksporten af kapitalgoder og tjenesteydelser og diverse 
tab, f.eks. på transportområdet og i forbindelse med udenlandske 
invester inger. 
Det samlede tab anslås til 3 000 - 3 500 mio. $, dvs. 2 200 - 2 550 
mio. ECU. 
Hvad angår de besatte områder, er de største økonomiske følger tab af 
individuelle indtægter på grund af udgangsforbud og forbud mod at 
arbejde i Israel (især i de første 30 dage), tab af pengeoverførsler 
fra palæstinensiske arbejdstagere, der er emigreret til Golfområdet), 
tab af de officielle finansielle overførsler fra Golfstaterne, tab i 
forbindelse med eksporten af varer til Jordan og Golfstaterne og 
forskellige former for tab (f.eks. på transportområdet). 
Tabet af individuelle indtægter er blevet beregnet over 4 måneder. idet 
det antages, at forbuddene vil være ophævet efter denne periode, medens 
de øvrige elementer er vurderet for heie 1991 for at tage hensyn ti I de 
vanskeligheder, der måtte opstå i forbindelse med en økonomisk igang­
sættelse i de besatte områder. Tabene beløber sig i alt til 700 - 800 
mio. $, dvs. 500 - 580 mio. ECU. 
Det samlede finansielle tab for de to parters økonomier anslås således 
til 3 700 - 4 300 mio. $, dvs. 2 700 - 3 130 mio. ECU. 
Fællesskabets og medlemsstaternes aktion 
I modsætning til hvad der er sket over for landene i frontlinjen, har 
det internationale samfund ikke taget initiativer til fordel for Israel 
og de besatte områder. Den økonomiske støtte, der traditionelt ydes 
Israel og de besatte områder, stammer desuden fra meget forskellige 
kiI der. 
Fællesskabet bør derfor i sin finansieile indsats tage højde for, 
hvilke forpligtelser der allerede er indgået eller som påtænkes indgået 
over for henholdsvis Israel og de besatte områder. 
Kommissionen erindrer i den forbinde i se om Tysklands initiativ til 
fordel for Israel (1 500 mio. DM, heraf 250 mio. DM i økonomisk støtte) 
og den israelske regerings anmodninger om særlig bistand fra De 
Forenede Stater, som traditionelt er Israels største bistandsyder. 
Kommissionen ønsker også at erindre om, at den officielle strøm af 
støtte fra Golfstaterne er aftaget meget på bekostning af de besatte 
områder. 
På baggrund af disse elementer og særlig den bilaterale bistand fra 
medlemsstatene finder Kommissionen, at den del af den finansielle 
støtte, der skal afholdes over EØF's budget, bør omfatte under 10% af 
de anslåede finansielle tab. Kommissionen foreslår derfor, at Rådet 
træffer beslutning om at yde en særlig økonomisk bistand på 250 mio. 
ECU, som skal fordeles mellem Israel og de besatte områder. 
- 3 -
Kommissionen foreslår i en særskilt meddelelse en revision af de 
finansielle overslag [SEC(9D 338 endelig udg.], en revision som 
omfatter de nævnte 250 mio. ECU. Den foreslår endvidere (i bilag) et 
udkast til Rådets forordning om økonomisk bistand til Israel og de 
besatte områder. 
Bi lag 
FORSLAG TIL RÅDETS FORORDNING 
OM ØKONOMISK BISTAND TIL ISRAEL OG DE BESATTE OMRADER 
Bi lag 
BEGRUNDELSE 
1. Rådet gav den 4. februar 1991 sin tilslutning til to aktioner ved­
rørende økonomisk bistand til Israel og de besatte områder, som i 
forskellig grad lider under de negative følger af fjendtlighederne i 
Go Ifområdet. 
I Israel rammer tabene den generelle økonomiske aktivitet. I de besatte 
områder har ankomsten af repatrierede arbejdstagere sammen med en bety­
delig nedgang i pengeoverførslerne fra Golfstaterne kun yderligere 
forværret en økonomisk situation, som allerede før var katastrofal. 
2. Denne aktion skal afholdes over Fællesskabets budget (regnskabsår 1991) 
med 250 mio. ECU. De tilsvarende bevillinger opføres på budgettet for 
1991 via et korrigeret supplerende budget, hvilket gør det nødvendigt 
på forhånd at hæve loftet i rubrik 4 "Andre politikker" i de finan­
sielle overslag for 1991. Kommissionen vil til sin tid forelægge de 
nødvendige forslag. Med aktionen vil det være muligt at reducere de 
negative virkninger af konflikten i Go Ifområdet for befolkningerne i 
Israel og de besatte områder. 
3. Med hensyn til midlernes anvendelse vil det være oplagt at yde Israel 
økonomisk bistand i form af lån til støtte for betalingsbalancen. For 
de besatte områder fastsættes en økonomisk bistand i form af gavebi­
stand, som kan bidrage til at forbedre de økonomiske og sociale forhold 
og medvirke ti I at integrere de borgere, der er blevet repatrieret fra 
Kuwait (Job, boliger, hospitaler). 
4. Der bør vedtages bestemmelser vedrørende gennemførelsen af denne 
økonomiske bistand, som er tilpasset de særlige forhold i Israel og de 
besatte områder. I det første tilfælde iværksættes aktionen inden 
udgangen af 1991; i andet tilfælde vil fristen for aktionens gennem­
førelse sandsynligvis blive tre år på grund af vanskeligheder på det 
inst i tut ionelle plan. 
6 
FORSLAG TIL RÅDETS FORORDNING 
om økonomisk bistand 
til Israel og de besatte områder 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
Fællesskabet ønsker at iværksætte en økonomisk bistandsaktion til fordel 
for Israel og de områder på Jordans Vestbred og i Gaza, der er besat af 
Israel (i det følgende benævnt "de besatte områder") for at bidrage ti I at 
formindske de negative følger af fjendtlighederne i Golfområdet; 
Fællesskabet skal kunne råde over de midler, der er nødvendige for at 
deltage i aktionen; 
der bør opstilles et skøn over, hvor stort et EF-bidrag der er nødvendigt 
for at kunne gennemføre denne aktion i 1991; den definitive beløbsstørrelse 
fastsættes af budgetmyndigheden inden for rammerne af de finansielle over­
slag for 1988-1992, der er knyttet som bilag til aftalen mellem institu­
tionerne af 29. juni 19881); 
fordelingen af midlerne mellem Israel og de besatte områder skal tage 
udgangspunkt i en analyse af konfliktens socio-økonom i ske virkninger for 
befolkningerne og levestandarden; 
den økonomiske situation og kapacitet i henholdsvis Israel og de besatte 
områder er sådan, at den økonomiske bistand til Israel bør antage form af 
lån, medens bistanden ti I de besatte områder vil kunne ydes i form af 
gavebistand; 
1) EFT nr. L 185 af 15.7.1988, s. 33 
-? -
gennemførelsen af den pågældende aktion er et led i opfyldelsen af Fælles­
skabets målsætninger; 
Traktaten indeholder ikke anden hjemmel end artikel 235 til vedtagelsen af 
denne forordning -
UDSTEDT FØLGENDE FORORDNING: 
Artikel 1 
Fællesskabet iværksætter økonomisk bistand til fordel for Israel og de 
besatte områder. 
Artikel 2 
De midler, der skønnes nødvendige til gennemførelsen af den i artikel 1 
nævnte aktion, beløber sig til 250 mio. ECU - hovedsagelig som lån til 
Israel, og for restens vedkommende som gavebistand til de besatte områder -
der skal afholdes over budgettet for 1991. 
Artikel 3 
Bistanden til Israel skal navnlig dække importudgifter og bistanden ti I de 
besatte områder samt udgifter til foranstaltninger, som kan løse de socio­
økonomiske problemer (sundhed, uddannelse, boliger), som befolkningerne 
står over for som følge af Golfkrigen. Bistanden udbetales i rater. 
De generelle retningslinjer for bistanden og dennes fordeling mellem Israel 
og de besatte områder fastlægges efter fremgangsmåden i artikel 5. 
Artikel 4 
Kommissionen påser, at modtagerlandene anvender midlerne i overensstemmelse 
med denne forordnings formål, idet de skal indgive et program for midlernes 
anvendelse og en efterfølgende beretning om, hvorledes de faktisk er blevet 
anvendt. 
- 8 -
Artikel 5 
1. Kommissionen bistås af et udvalg, der består af repræsentanter for 
medlemsstaterne, og som har Kommissionens repræsentant som formand. 
2. Kommissionens repræsentant forelægger udvalget et udkast til de 
foranstaltninger, der skal træffes. Udvalget afgiver en udtalelse om 
dette udkast inden for en frist, som formanden kan fastsætte under 
hensyntagen til det pågældende spørgsmåls hastende karakter. Det 
udtaler sig med det flertal, der er fastsat i Traktatens artikel 148, 
stk. 2, for vedtagelse af de afgørelser, som Rådet skal træffe på for­
slag af Kommissionen. Under afstemninger i udvalget tillægges de 
stemmer, der afgives af repræsentanterne for medlemsstaterne, den vægt, 
der er fastlagt i nævnte artikel. Formanden deltager ikke i afstem­
ningen. 
3. Kommissionen vedtager foranstaltninger, der straks finder anvendelse. 
Hvis de ikke er i overensstemmelse med udvalgets udtalelse, underretter 
Kommissionen dog straks Rådet om disse foranstaltninger. 
I så fald udsætter Kommissionen gennemførelsen af de foranstaltninger, den 
har truffet afgørelse om, i to måneder regnet fra datoen for underret­
ningen. 
Rådet kan med kvalificeret flertal træffe en anden afgørelse inden for det 
tidsrum, der er nævnt i foregående afsnit. 
Artikel 6 
Kommissionen forelægger senest den 30. Juni 1992 Europa-Parlamentet og 
Rådet en beretning om gennemførelsen af den bistandsaktion, der er omhand­
let i denne forordning. En endelig beretning forelægges, så snart aktionen 
er afsluttet. 
-«5 -
Artikel 7 
Denne forordning træder i kraft på tredjedagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den 1991 
På Rådets vegne 
Formand 
ISSN 0254-1459 
KOM(91)61 endelig udg. 
DOKUMENTER 
?A A± 
Katalognummer : CB-CO-91-096-DA-C 
ISBN 92-77-70058-0 
SALGSPRIS til og med 30 sider: 3,50 ECU for hver 10 sider derudover; 1^5 ECU 
Kontoret for De Europæiske Fællesskabers Officielle Publikationer 
L-2985 Luxembourg